|  |  |
| --- | --- |
|  | **«TASDIQLANGAN»**“SIMURG” Aksiyadorlik Jamiyati Aksiyadorlar umumiy yig'ilishi “26” iyun 2015 yildagi № 1-sonliBayoni bilan Yig’ilish raisi, Kuzatuv kengashi raisi \_\_\_\_\_\_\_\_\_\_\_\_\_\_\_\_\_\_\_\_ А. G. Popovkin |

“SIMURG” Aksiyadorlik Jamiyati

Ichki audit xizmati to’g’risidagi Nizomi

**Toshkent sh. – 2015 y.**

**MUNDARIJA.**

1. Umumiy qoidalar.
2. Ichki audit xizmatining asosiy vazifalari va funksiyalari.
3. Ichki audit xizmatining huquq va majburiyatlari.
4. Ichki audit xizmatiga qo’yiladigan xizmatlar.
5. Ichki audit xizmati mustaqilligi.
6. Ichki audit o’tkazishga vа uni o’tkazish natijalari bo’yicha yig’ma hisobot tuzishga qo’yiladigan talablar.
7. Ichki audit xizmatining javobgarligi.
8. Xulosa qoidalari.

**I. UMUMIY QOIDALAR.**

* 1. Mazkur Nizom O’zbekiston Respiblikasi Prezidentining "Qimmatli qog’ozlar bozorini yanada rivojlantirish chora-tadbirlari to’g’risida"gi 2006 yil 27 sentabrdagi PQ-475-son qaroriga hamda O’zbekiston Respiblikasi Vazirlar mahkamasining “Ustav fondida davlat ulushi bo’lgan korxonalarning samarali boshqarilishini vа davlat mulkining zarur darajada hisobga olinishini ta’minlash chora-tadbirlari to’g’risida” 2006 yil 16 oktabrdagi 215-son Qaroriga muvofiq ishlab chiqilgan.

1.2. Mazkur Nizom maqsadlari uchun quyidagi asosiy tushunchalar qo’llaniladi:

* **ichki audit** – Ijroiya organi vа tarkibiy bo’linmalari, vakolatxona vа filiallari tomonidan O’zbekiston Respiblikasi qonun hujjatlariga, ta’sis hujjatlariga vа ichki me’yoriy hujjatlarga rioya qilinishini tekshirish vа monitoring olib borish yo’li bilan ular ishini nazorat qilish vа baholash ma’lumotlarning buxgalteriya hisobi vа moliyaviy hisobotda аks ettirilishining to’liqliligi vа ishonchliligini ta’minlash, xo’jalik operasiyalarini amalga oshirishning belgilangan qoidalari vа taomillari, aktivlarning saqlanishini hamda Jamiyatni boshqarish yuzasidan qonunchilikda belgilangan talablarga rioya etish bo’yicha O’zRVBning ichki audit xizmati faoliyati;
* **ichki audit** **xizmati** – Mazkur Nizom talablari hisobga olingan holda Jamiyat Kuzatuv kengashining qarori bilan tashkil etiladigan Jamiyatning ichki auditni amalga oshiradigan tarkibiy bo’linmasi.

**II. ICHKI AUDIT XIZMATINING ASOSIY VAZIFALARI VA FUNKSIYALARI.**

2.1. Quyidagilar ichki audit xizmatining asosiy vazifalari hisoblanadi:

* Jamiyat Kuzatuv kengashini ishonchli axborot bilan ta’minlash va ichki audit amalga oshirilishi natijalari bo’yicha Jamiyat faoliyatini takomillashtirishga doir takliflarni tayyorlash;
* Ichki audit jarayonida aniqlanadigan kamchiliklarni bartaraf etish yuzasidan Jamiyat boshqaruv organlariga tavsiyalarni tezkorlik bilan kiritish, ularning bartaraf etilishini nazorat qilish.

2.2. Quyidagilar ichki audit xizmatining asosiy funksiyalari hisoblanadi:

* Har yili Jamiyat Kuzatuv kengashi tomonidan tasdiqlanadigan rejaga muvofiq mazkur Nizomning 6.1-bandida ko’rsatilgan yo’nalishlar bo’yicha har chorakda tegishli tekshirishlar o’tkazish yo’li bilan ichki auditni amalga oshirish;
* Tuziladigan xo’jalik shartnomalarining qonun hujjatlariga muvofiqliligi yuzasidan ekspertiza o’tkazish;
* Buxgalteriya hisobini yuritishda vа moliyaviy hisobotni tuzishda Jamiyatning tarkibiy bo’linmalariga metodik yordam berish, ularga moliya, soliq, bank qonunlari vа boshqa qonun hujjatlari masalalari bo’yicha maslahatlar berish;
* Texnik topshiriqlarni ishlab chiqishda, tashqi auditorlik tashkilotlarining takliflarini baholashda hamda auditorlik tekshirishlarni o’tkazish uchun tashqi auditorlik tashkilotini tanlashda tavsiyalarni tayyorlashda Jamiyat Kuzatuv kengashiga ko’maklashish;
* Jamiyat Kuzatuv kengashi qarori yuzasidan nazorat;
* Taklif etilgan yirik bitimlar bo’yicha tavsiyalar, Jamiyat affillangan shaxslari bilan bitim, yoki Jamiyat affillangan shaxslar bilan yirik bitim.

**III. ICHKI AUDIT XIZMATINING HUQUQ VA MAJBURIYATLARI.**

3.1. Ichki audit xizmati quyidagi huquqlarga ega:

* Ichki auditni amalga oshirish davomida paydo bo’ladigan masalalar bo’yicha Jamiyatning hujjatlarini (rahbarning buyruqlari, farmoyishlari, boshqaruv organlari qarorlari, ma’lumotnomalar, hisob-kitoblar, zarur hujjatlarning tasdiqlangan nusxalari vа boshqa hujjatlarni), Jamiyatga mansabdor vа mas’ul shaxslaridan og’zaki va yozma tushuntirishlar olish;
* Ichki auditni o’tkazishga ko’maklashish uchun Jamiyatning tegishli mutaxassislarini jalb qilish.

3.2. Ichki audit xizmati quyidagilarga majbur:

* Ichki auditni amalga oshirishda mazkur Nizom vа amaldagi qonun hujjatlari talablariga rioya qilish;
* Mazkur Nizomning 6-bandlatida belgilangan talablarga muvofiq hisobotlar tuzish;
* Moliya va statistika hisoboti ko’rsatkichlarining ishonchliligini tekshirish;
* Ichki auditni amalga oshirishda olingan axborotning maxfiyligiga rioya qilish;
* Jamiyatga uning mansabdor shaxslari vа boshqa xodimlari tomonidan zarar yetkazilganidan dalolat beruvchi holatlar aniqlangan taqdirda bu haqda darhol Jamiyat Kuzatuv kengashiga xabar berish vа auditorlik hisobotida tegishli yozuvni qayd etish;
* Aktivlarni xatlovdan o’tkazishda vа Qonunda belgilangan tartibda uning o’z vaqtida amalga oshirilishini nazorat qilishda ishtirok etish.

Ichki audit xizmati Qonun hujjatlariga vа Jamiyatning ta’sis hujjatlariga muvofiq boshqa majburiyatlarga ham ega bo’lishi mumkin.

**IV. ICHKI AUDIT XIZMATIGA QO’YILADIGAN XIZMATLAR.**

4.1. Ichki audit xizmati xodimlari oxirgi o’n yilning kamida ikki yilida buxgalteriya hisobi, audit, moliya yoki soliq nazorati sohasida amaliy (shu jumladan, o’rindoshlik bo’yicha) ish stajiga ega bo’lishi vа quyidagi talablardan bittasiga javob berishi kerak:

* Ichki auditor sertifikatiga ega bo’lish;
* O’zbekiston Respiblikasi oliy ta’lim muassasalarida yoxud O’zbekiston Respiblikasi Qonun hujjatlariga muvofiq, O’zbekiston Respiblikasidagi ta’limga tengligi e’tirof etilgan xorijiy davlat ta’lim muassasasida olingan oliy iqtisodiy ma’lumotga ega bo’lish.

Respiblika auditorlik jamoat birlashmasi tomonidan O’zbekiston Respiblikasi Moliya Vazirligi bilan kelishilgan holda ichki audit xodimlarini sertifikatlashtirish tartibi belgilanadi.

4.2. “SIMURG” Aksiyadorlik Jamiyati Ichki audit xizmati xodimlari samarali ichki audit tekshirishlarni olib borish uchun yetarli bo’lishi kerak va Ichki audit xizmati xodimlarining soni bir nafar ichki auditordan iborat bo’lishi kerak.

4.3. Ichki audit xizmati rahbarida tegishli ichki auditor sertifikati bo’lishi shart.

Ichki audit xizmati rahbari ish rejasini tuzishi va ichki audit xizmati yillik xarajatlarini tasdiqlashi uchun “SIMURG” Aksiyadorlik Jamiyati Kuzatuv kengashiga xabar berishi kerak.

4.4. Ichki audit xizmati xodimining kasb darajasi tegishli lisenziyaga ega bo\lgan ta’lim muassasalarida muntazamlilik asosida ularning malakasini oshirish vositasida saqlanishi kerak.

4.5. Ichki audit xizmati ходими “SIMURG” Aksiyadorlik Jamiyati Kuzatuv kengashi tomonidan har yili attestasiyadan o’tkazilishi kerak.

**V. ICHKI AUDIT XIZMATI MUSTAQILLIGI.**

5.1. Quyidagilar Ichki audit xizmati mustaqilligining asosiy shartlari hisoblanadi:

* Ichki audit xizmati xodimini Jamiyat Kuzatuv kengashining qarori bo’yicha lavozimga tayinlash vа egallab turgan lavozimidan ozod etish;
* “SIMURG” Aksiyadorlik Jamiyati Kuzatuv kengashiga bevosita bo’ysunish.

**VI. ICHKI AUDIT O’TKAZISHGA VА UNI O’TKAZISH NATIJALARI BO’YICHA YIG’MA HISOBOT TUZISHGA QO’YILADIGAN TALABLAR.**

6.1. Ichki audit:

* Tasdiqlangan biznes-reja bajarilishini;
* Korporativ boshqarish prinsiplariga rioya qilinilishi;
* Buxgalteriya hisobi vа moliyaviy hisobning holatini;
* Soliqlar va boshqa majburiy to’lovlar to’g’ri hisoblab chiqilishi vа to’lanishini;
* Moliya-xo’jalik faoliyatini amalga oshirishda qonun hujjatlariga rioya etilishini;
* Aktivlarning holatini;
* Ichki nazoratning holatini tekshirish vа ularning monitoringini olib borish yo’li bilan faqat Ichki audit xizmati xodimi tomonidan amalga oshiriladi.

 Kuzatuv kengashi tomonidan "SIMURG" Аksiyadorlik Jamiyati ixtisosidan kelib chiqib qonun hujjatlariga muvofiq tekshirishni o’tkazishning boshqa yo’nalishlari belgilanishi mumkin.

6.2. O’tkazilgan tekshirishlar natijalari bo’yicha Ichki audit xizmati xodimi tomonidan imzolanadigan tegishli hisobotlar tuziladi.

Bunda:

а) biznes-reja bajarilishini tekshirish natijalari to’g’risidagi hisobot quyidagilarni o’z ichiga olishi kerak:

* Uning bajarilishining miqdor va sifat ko’rsatkichlari tahlili;
* Uning bajarilishi ta’minlamagan taqdirda aybdor mansabdor shaxslar shaxsan ko’rsatilgan holda aniqlangan sabablar bayoni;

b) korporativ boshqarish prinsiplariga rioya qilishni tekshirish natijalari to’g’risidagi hisobot quyidagilarni o’z ichiga olishi kerak:

* Boshqaruv organlari tomonidan qabul qilinadigan qarorlarning samaraliligi, uning qatnashchilari (aksiyadorlar)ning qonuniy huquq vа manfaatlariga rioya etilishi tahlili;
* Korporativ boshqarish sohasida qonun hujjatlari buzilishi holatlari bayoni (ta’sis hujjatlariga rioya qilish, umumiy yig’ilishlar vа boshqaruv organlari majlislari o’tkazilishi, dividendlar to’g’ri hisoblanishi vа o’z vaqtida to’lanishi va hokazolar);

v) Korxonaning buxgalteriya hisobi vа moliya hisoboti holatini tekshirish natijalari to’g’risidagi hisobot qutidagilarni o’z ichiga olishi kerak:

* Buxgalteriya hisobini yuritish vа moliya hisobotini tuzishning belgilangan tarkibiga rioya qilinishini baholash;
* Aniqlangan buxgalteriya hisobotini yuritish vа moliyaviy hisobotni tayyorlashning belgilangan tartibda buzilishining tavsifi;

g) soliqlar vа boshqa majburiy to’lovlar to’g’ri hisoblanishi vа to’lanishini tekshirish natijalari to’g’risidagi hisobot quyidagilarni o’z ichiga olishi kerak:

* tuzilgan va tegishli organlarga taqdim etilgan soliqlar vа majburiy to’lovlar hisob-kitobi to’g’riligini baholash;
* soliqlar va majburiy to’lovlarni hisoblash va to’lashning belgilangan tartibi buzilishi holatlarini, soliq solinadigan bazani belgilashda chetga chiqishlarni bayon qilish;

d) moliya-xo’jalik operasiyalarini amalga oshirishda O’zRVB tomonidan qonun hujjatlariga rioya qilinishini tekshirish natijalari to’g’risidagi hisobot quyidagilarni o’z ichiga olishi kerak:

* Коrxona tomonidan amalga oshirilgan moliya-хo’jalik operasiyalarining qonun hujjatlariga muvofiqligini baholash;
* Ichki audit davomida aniqlangan Korxona tomonidan amalga oshirilgan moliya-хo’jalik operasiyalarining qonun hujjatlariga nomunofiqligini bayon qilish;

е) ichki nazoratning holatini tekshirish natijalari to’g’risidagi hisobot quyidagilarni o’z ichiga olishi kerak:

* Ichki nazorat tizimini vа uning faoliyat ko’rsatishidagi mavjud kamchiliklarni bayon etish;
* Korxona tarkibiy bo’linmalaridagi ijro intizomining holati to’g’risidagi ma’lumotlar, uning aniq xodimlari ishidagi mavjud kamchiliklar.

Aktivlarning holatini tekshirish natijalari aktivlarni xatlovdan o’tkazishning asoslanishini hamda ularning harakati, amalda mavjudligi vа saqlanishi to’g’risidagi ma’lumotlarni o’z ichiga olishi kerak.

Shuningdek o’tkaziladigan tekshirishlar bo’yicha barcha hisobotlarda O’zRVB Ijroiya organi va tarkibiy bo’linmalari, vakolatxona va filiallari faoliyati baholanishini, aniqlangan chetga chiqishlar vа qonunni buzishlarni bartaraf etishga doir tavsiyalarni, tasdiqlaydigan hujjatlarning to’liq paketini o’z ichiga oladigan yakuniy qism bo’lishi kerak.

6.3. O’tkazilgan ichki audit yakunlari bo’yicha, mazkur Nizomiga muvofiq, ichki audit xodimi tomonidan imzolanadigan yig’ma hisobot tuziladi.

6.4. Yig’ma hisobot:

* Tahliliy qismni;
* Yakuniy qismni;
* Tasdiqlaydigan hujjatlarning to’liq paketini o’z ichiga olishi kerak.

6.5. Yig’ma hisobotning tahliliy qismi mazkur Nizomiga muvofiq, ichki audit xodimi tomonidan o’tkazilgan tekshirishlar natijalari to’g’risidagi umumlashtirilgan axborotni o’z ichiga olishi kerak.

6.6. Hisobotning yakuniy qismi:

* Jamiyat Ijroiya organi, tarkibiy bo’linmalari, vakolatxona va filiallari faoliyatiga, shuningdek Jamiyatning likvidliligiga umumiy bahoni;
* Aniqlangan chetga chiqishlar vа qonunni buzishlarni bartaraf etish bo’yicha ichki audit xizmatining tavsiyalarini hamda Jamiyatning moliya-xo’jalik faoliyati samaradorligini oshirishga, korporativ boshqarishni takomillashtirishga doir umumlashtirilgan takliflarni o’z ichiga olishi kerak.

6.7. Yig’ma hisobot ichki audit yakunlangandan keyin 10 kun mobaynida tugallanishi zarur.

6.8. Yig’ma hisobotlar bevosita “SIMURG” Aksiyadorlik Jamiyati Kuzatuv kengashiga uning ko’rib chiqishi vа keyinchalik tasdiqlashi uchun taqdim etilishi kerak. Hisobot nusxalari tasdiqlangandan keyin Jamiyat ijro etuvchi organiga taqdim etilishi kerak.

6.9. Jamiyat ijro etuvchi organi ichki audit natijasida aniqlangan kamchiliklarni bartaraf etish chora-tadbirlarini ko’rishi shart.

6.10. Jamiyat Ichki audit xizmati tekshirish davomida aniqlangan qonun buzilishlarini bartaraf etish, shuningdek umuman Jamiyatning moliyaviy-xo’jalik faoliyat samaradorligini oshirish bo’yicha chora-tadbirlarning o’z vaqtida vа zarur darajada bajarilishi ustidan nazorat o’rnatishi kerak.

**VII. ICHKI AUDIT XIZMATINING JAVOBGARLIGI.**

7.1. Ichki audit xizmati xodimi:

* O’zi o’tkazgan tekshirishlar natijalari buzib ko’rsatilganligi;
* Unga taqdim etilgan yoki u tomonidan xizmat vazifalarining bajarilishi munosabati bilan unga ma’lum bo’lgan Jamiyatning sirini tashkil etadigan axborotning mahfiyligiga rioya qilinmaganligi;
* Olingan hujjatlarning saqlanishi va qaytarilishini ta’minlanishi uchun javob beradi.

7.2. Ichki audit xizmati auditorlik tekshirishlari davomida aniqlangan Qonunni buzishlarni bartaraf etish vа moliya-хo’jalik faoliyati samaradorligini oshirish yuzasidan ko’rilgan chora-tadbirlarga baho berilishi uchun javob beradi.

7.3. Jamiyat Kuzatuv kengashi har chorakda Ichki audit xizmatining tekshirishlar natijalari to’g’risidagi hisobotini eshitadi, aniqlangan kamchiliklarni bartaraf etish va Korxonaning moliya-xo’jalik faoliyati samaradorligini oshirish yuzasidan chora-tadbirlar ko’radi.

**VIII. XULOSA QOIDALARI.**

8.1. Mazkur Nizom aksiyadorlar umumiy yig’ilishi tomonidan tasdiqlangan paytdan boshlab kuchga kiradi.

8.2. Mazkur Nizomda Qonun hujatlariga hamda Jamiyat Nizomiga asosan o’zgartirishlar yoki qo’shimchalar kiritilishi mumkin.

8.3. Mazkur Nizomdagi kiritilgan o’zgartirishlar yoki qo’shimchalar aksiyadorlar umumiy yig’ilishi tomonidan tasdiqlangan kundan boshlab kuchga kiradi.